Neuvoston asetus (ETY) N:o 619/84, annettu 5 päivänä maaliskuuta 1984, maatalouden kehityksen nopeuttamisesta tietyillä Kreikan alueilla annetussa asetuksessa (ETY) N:o 1975/82 säädetyn yhteisen toiminnan laajentamisesta



Virallinen lehti nro L 068 , 10/03/1984 s. 0001 - 0002

Suomenk. erityispainos Alue 3 Nide 17 s. 0083

Espanjank. erityispainos: Luku 03 Nide 30 s. 0012

Ruotsink. erityispainos Alue 3 Nide 17 s. 0083

Portugalink. erityispainos: Luku 03 Nide 30 s. 0012



NEUVOSTON ASETUS (ETY) N:o 619/84, annettu 5 päivänä maaliskuuta 1984, maatalouden kehityksen nopeuttamisesta tietyillä Kreikan alueilla annetussa asetuksessa (ETY) N:o 1975/82 säädetyn yhteisen toiminnan laajentamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että asetusta (ETY) N:o 1975/82() sovelletaan ainoastaan tietyillä direktiivissä 75/268/ETY() tarkoitettujen epäsuotuisten alueiden luettelosta (Kreikka) 20 päivänä heinäkuuta 1981 annetussa neuvoston direktiivissä 81/645/ETY tarkoitetuilla epäsuotuisilla alueilla, komissio on tehnyt neuvostolle 24 päivänä maaliskuuta 1983 ehdotuksia, jotka koskevat muun muassa Kreikan maatalouden rakenteellista kehitystä tulevaisuudessa, Kreikan maatalouden rakenteiden parantamista koskevien yhteisön toimien, joista neuvosto on jo päättänyt tai joista se päättää tulevaisuudessa, tehokkaan täytäntöönpanon edellytyksenä on maaseudun infrastruktuuria, vesitaloutta ja metsänparannusta koskevien toimenpiteiden välitön täytäntöönpano, siksi asetuksessa (ETY) N:o 1975/82 säädetyt vastaavat toimenpiteet olisi ulotettava koskemaan kaikkia Kreikan maaseutualueita, ja laajentaminen on yhteisölle erityisen tärkeää; siihen liittyvät toimenpiteet muodostavat siten yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/79(), sellaisena kuin se on viimeksi muutettuna asetuksella (ETY) N:o 3509/80(), 6 artiklan mukaisen yhteisen toiminnan, ON ANTANUT TÄMÄN ASETUKSEN: 1 artikla 1. Niiden maaseutualueiden, joita asetus (ETY) N:o 1975/82 ei koske, maatalouden rakenteiden merkittäväksi parantamiseksi aloitetaan asetuksen (ETY) N:o 729/79 6 artiklan mukainen yhteinen toiminta, jonka Helleenien tasavalta panee täytäntöön. 2. Yhteiseen toimintaan kuuluvat asetuksen (ETY) N:o 1975/82 II osastossa (maaseudun infrastruktuuri), III osastossa (keinokastelu) ja VII osastossa (metsänhoitotoimenpiteet) tarkoitetut toimenpiteet. 2 artikla 1. Yhteinen toiminta kestää yhden vuoden asetuksen (ETY) N:o 1975/82 1 artiklan 4 kohdassa tarkoitetun ja tätä yhteistä toimintaa varten laaditun ohjelman hyväksymisestä alkaen. 2. Yhteisen toiminnan arvioidut kustannukset Euroopan maatalouden ohjaus- ja tukirahaston ohjausosastolle ovat 44,7 miljoonaa ECUa. 3 artikla 1. Helleenien tasavallalle yhteisestä toiminnasta aiheutuvat kustannukset voidaan korvata rahastosta 2 kohdassa tarkoitettuihin määriin asti. 2. Rahasto korvaa Kreikan hallitukselle aiheutuneista tosiasiallisista kuluista seuraavan osuuden: a) 50 prosenttia infrastruktuuria koskevien töiden osalta siten, että määrä ei kuitenkaan ole enemmän kuin 40 prosenttia investointikustannuksista, ja korvauskelpoinen määrä on enintään: - 4,5 miljoonaa ECUa sähkön toimittamisen osalta, - 16,8 miljoonaa ECUa juomaveden johtamisen osalta, - 11,2 miljoonaa ECUa tilus- ja yhteysteiden osalta; b) 50 prosenttia muiden toimenpiteiden osalta siten, että korvauskelpoinen määrä on enintään: - 4 800 ECUa hehtaarilta keinokastelutöiden osalta ja ylärajat ovat 9 800 hehtaaria ja 34,3 miljoonaa ECUa, - 2 300 ECUa hehtaarilta metsityksen osalta ja ylärajat ovat 3 400 hehtaaria ja 6,5 miljoonaa ECUa, - 2 000 ECUa hehtaarilta huonokuntoisten metsien parannuksen osalta ja ylärajat ovat 2 800 hehtaaria ja 4,6 miljoonaa ECUa, - 260 ECUa hehtaarilta tulvapatojen rakentamisen osalta ja ylärajat ovat 28 000 suojeltua hehtaaria ja 6 miljoonaa ECUa, - 150 ECUa hehtaarilta palontorjunnan osalta ja ylärajat ovat 14 000 suojeltua hehtaaria ja 1,6 miljoonaa ECUa, - 18 000 ECUa kilometriltä metsäteiden osalta ja ylärajat ovat 700 kilometriä ja 9,9, miljoonaa ECUa, - 5 prosenttia kyseisen hankkeen kokonaiskustannuksista asetuksen (ETY) N:o 1975/82 14 artiklan mukaisesti yksityisiä maita koskeviin hankkeisiin liittyvien alustavien töiden osalta ja yläraja on 0,2 miljoonaa ECUa. 4 artikla Yhteiseen toimintaan sovelletaan asetuksen (ETY) N:o 1975/82 2-7, 14, 15, 17 artiklaa ja 18 artiklan 3 kohtaa sekä 19, 20 ja 21 artiklaa. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 1984. Neuvoston puolesta Puheenjohtaja M. ROCARD () EYVL N:o C 210, 6.8.1983, s. 4 () Lausunto on annettu 23 päivänä helmikuuta 1984. () EYVL N:o L 214, 22.7.1982, s. 1 () EYVL N:o L 238, 24.8.1981, s. 1 () EYVL N:o L 94, 28.4.1970, s. 13 () EYVL N:o L 367, 31.12.1980, s. 87